ai4bharat/Pralekha huggingface dataset:
விவசாயத்துறை அமைச்சகம்
தேவ்லாலி-தனபூர் உழவன் ரயில் கொடியசைத்து துவக்கி வைக்கப்பட்டது.
தேவ்லாலி - தனபூர் உழவன் ரயிலை மத்திய வேளாண், விவசாயிகள் நலத்துறை அமைச்சர் திரு.நரேந்திர சிங் தோமர் இன்று காணொளி மாநாட்டின் மூலமாக கொடியசைத்துத் துவக்கி வைத்தார். நிகழ்ச்சிக்கு மத்திய ரயில்வே, வர்த்தக, தொழில்துறை அமைச்சர் திரு.பியூஷ் கோயல் தலைமை வகித்தார்.
நிகழ்ச்சியில் பேசிய திரு.நரேந்திர சிங் தோமர், “கிசான் ரயில் வேளாண் விளைபொருள்களை நாட்டின் பல்வேறு பகுதிகளுக்கும் நியாயமான விலையில் எடுத்துச் சென்று விவசாயிகளுக்கு நன்மை அளிக்கும்; இதன் காரணமாக விவசாயிகளின் வருவாயை 2022ஆம் ஆண்டுக்குள் இரட்டிப்பாக்குவது என்ற பிரதமரின் தொலைநோக்குப் பார்வையை அடைய முடியும்” என்று கூறினார்.
நாட்டில் சரக்குப்போக்குவரத்து கட்டமைப்பை, குறிப்பாக அழுகும் தன்மை கொண்ட பொருள்களுக்கான போக்குவரத்தை காலவரையறைக்கு உட்பட்டு மேற்கொள்ள வேண்டும் என்ற பிரதமர் திரு.நரேந்திர மோடியின் பார்வை குறித்து திரு.தோமர் நன்றி தெரிவித்தார். சரக்குப்போக்குவரத்து வசதி இல்லாததன் காரணமாக உழவர்கள் தங்களது விளைபொருள்களுக்கு உரிய விலையை பெற முடியாத நிலை இருந்தது என்றும், கோவிட் பெருந்தொற்று நிலவும் கடினமான சூழலில், கிசான் ரயிலைத் துவக்கியதற்காக மத்திய ரயில்வே அமைச்சகத்திற்கு அவர் பாராட்டு தெரிவித்தார். நிகழ்ச்சியில் பங்கேற்றவர்களிடையே காணொளி மாநாடு மூலமாக உரையாற்றிய வேளாண்துறை அமைச்சர், உழவர்களின் நலன் காக்க அரசு உறுதி பூண்டுள்ளது என்றார். அழுகக்கூடிய வேளாண் விளைபொருள்கள், கால்நடைப்பிரிவு உணவுப்பொருள்கள் ஆகியவற்றுக்காக தேசிய அளவிலான குளிர்ப்பதன, தங்கு தடையின்றி கிடைக்கக் கூடிய, பொருள் வழங்கு தொடர் மூலமாக உழவர்களின் நலன்கள் பாதுகாக்கப்படுகின்றன என்று அவர் கூறினார்.
போர்பந்தர் முதல் தானே வரையில் முதன் முதலாக ரயில் 1853ஆம் ஆண்டில் விடப்பட்டது என்று குறிப்பிட்ட திரு.பியூஷ் கோயல், பிரதமர் திரு.நரேந்திர மோடி தலைமையிலான மத்திய அரசு தற்போது 2020ஆம் ஆண்டில் முதலாவது, உழவன் ரயிலை இயக்கியுள்ளது என்று கூறினார். பிரதமர் கிசான் திட்டத்தை, அரசு அறிமுகப்படுத்தியுள்ளது. இத்திட்டத்தின் கீழ் உழவர்களின் குடும்பங்களுக்கு 6000 ரூபாய் அளிக்கப்பட்டு வருகிறது. அவர்களின் வருவாயை இரட்டிப்பாக்குவதற்காக மேலும் பல திட்டங்களும் செயல்படுத்தப்பட்டு வருகின்றன. உணவுப்பொருள் வழங்கு தொடரை மேம்படுத்துவதற்கான பணிகளிலும், ரயில்வே அமைச்சகம் ஈடுபட்டுள்ளது. இதனால் உழவர்கள் தங்களது பயிர்களுக்கு அதிக விலை பெற முடியும்.
(Visitor Counter : 209
உள்துறை அமைச்சகம்
பத்ம விருதுகள் 2019க்கு இதுவரை 28,000 அதிகமான பரிந்துரைகள்
2019ம் ஆண்டுக்கான பத்ம விருதுக்கு இதுவரை 28,260 பரிந்துரைகள பெறப்பட்டுள்ளன. பரிந்துரை செய்வதற்கான கடைசி நாள் 2018 செப்டம்பர் 15 ஆகும்.
மத்திய அமைச்சகங்கள், துறைகள், மாநில அரசுகள், பாரத் ரத்னா மற்றும் பத்ம விபூஷன் விருது பெற்றவர்கள் உள்ளிட்டோரிடம் இருந்து விருதுக்கான பரிந்துரைகளை செய்ய அழைப்பு விடுக்கப்பட்டுள்ளது. தகுதியான நபர்களை விருதுக்கு பரிந்துரை செய்யலாம் என மத்திய உள்துறை அமைச்சகம் கடந்த ஏப்ரல் 25ம் தேதி அறிவித்திருந்தது.
இதற்கான பரிந்துரைகளை www.padmaawards.gov.in இணையதளத்தின் மூலமாக செய்ய வேண்டும். இந்த விருதுக்கு தகுதியான தனி நபர்களும் சுயமாக விண்ணப்பிக்கலாம்.
விருதுபற்றிய விவரங்களுக்கு: www.padmaawards.gov.in
இந்திய போட்டிகள் ஆணையம்
ஆட்டோமொபைல் துறையில் போட்டி விஷயங்கள் பிரிக்ஸ் போட்டி முகமைகளுக்கான இணைய பயிற்சி முகாம் இந்திய போட்டி ஆணையம் ஒருங்கிணைத்தது
ஆட்டோமொபைல் துறையில் போட்டி விஷயங்கள் குறித்த பிரிக்ஸ் போட்டி முகமைகளுக்கான இணைய வழியிலான பயிற்சி முகாமை இந்திய போட்டிகள் ஆணையம் இரண்டு நாட்கள் நடத்தியது.
நவம்பர் 5,6 என இரண்டு நாட்கள் பயிற்சி முகாம் நடைபெற்றது. தென் ஆப்ரிக்கா போட்டி ஆணையத்துடன் இணைந்து, ஆட்டோமொபைல் பணிக்குழுவின் துணை தலைமையில் இந்திய போட்டிகள் ஆணையம் இதனை நடத்தியது.
போட்டிக்குழுவின் உறுப்பினர்களான திருமதி சங்கீதா வர்மா, திரு பகவத் சிங் பிஷ்னோய் ஆகியோர் முன்னிலையில் இந்திய போட்டி ஆணையத் தலைவர் திரு.அசோக் குமார் குப்தா இந்த பயிற்சி முகாமைத் தொடங்கி வைத்தார். பிரிக்ஸ் போட்டி முகமைகளின் மூத்த அதிகாரிகள் இந்தப் பயிற்சி முகாமில் பங்கேற்றனர்.
மேலும் விவரங்களுக்கு இந்த ஆங்கில செய்திக்குறிப்பை காணவும்;
https://www.pib.gov.in/PressReleasePage.aspx?PRID=1671041
விவசாயத்துறை அமைச்சகம்
பிரதமரின் விவசாயிகள் வருவாய் ஆதரவு திட்டத்தின் அமலாக்கம்
பிரதமரின் விவசாயிகள் வருவாய் ஆதரவு திட்டம் நாட்டில் உள்ள அனைத்து மாநிலங்கள் மற்றும் யூனியன் பிரதேசங்களில் வெற்றிகரமாக அமல்படுத்தப்படுகிறது.
சம்பந்தப்பட்ட மாநிலங்கள் மற்றும் யூனியன் பிரதேசங்கள் அளிக்கும் தரவின்படி பயனாளிகளின் வங்கி கணக்கிற்கு நேரடியாக உதவித் தொகை வழங்கப்படுகிறது. ஆண்டுதோறும் 3 தவணைகளாக இத்தொகை செலுத்தப்படுகிறது.
பிரதமரின் விவசாயிகள் வருவாய் ஆதரவு திட்டத்தை வெற்றிகரமாக செயல்படுத்துவதற்காக அரசு பல்வேறு நடவடிக்கைகளை மேற்கொண்டு வருகிறது.
பிஎம்-கிசான் இணையதளம் மூலம் சம்பந்தப்பட்ட மாநிலங்கள் மற்றும் யூனியன் பிரதேச அரசுகள் தரவின்படி விவசாயிகளின் விவரம் பதிவு செய்யப்படுகிறது.
பிஎம்-கிசான் இணையதளத்தில் உள்ள விவசாயிகளுக்கான பக்கத்தில் விவசாயிகள் தங்களுடைய விவரங்களை பதிவு செய்யலாம். தங்களுக்கான நிதியுதவி தொகையின் அவ்வப்போதைய நிலை குறித்து அறிந்து கொள்ளலாம். ஆதார் விவரங்களையும் திருத்தி கொள்ளலாம்.
மக்களவையில் இது குறித்த கேள்விக்கு எழுத்துப்பூர்வமாக பதில் அளித்த போது மத்திய வேளாண் துறை அமைச்சர் திரு நரேந்திர சிங் தோமர் இதனை தெரிவித்தார்.
மேலும் இது குறித்து கூடுதல் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1810898
பிரதமர் அலுவலகம்
இந்திய முப்படைகளின் முதலாவது தலைமைத் தளபதியாகப் பொறுப்பேற்றுள்ள ஜென்ரல் பிபின் ராவத்துக்கு பிரதமர் வாழ்த்துத் தெரிவித்துள்ளார்
இந்திய முப்படைகளின் முதலாவது தலைமைத் தளபதியாகப் பொறுப்பேற்றுள்ள ஜென்ரல் பிபின் ராவத்துக்குப் பிரதமர் திரு நரேந்திர மோடி வாழ்த்துத் தெரிவித்துள்ளார்.
“புதிய ஆண்டினையும், புதிய பத்தாண்டினையும் நாம் தொடங்கும் வேளையில் ஜென்ரல் பிபின் ராவத்தை, இந்தியா தனது முப்படைகளின் முதலாவது தலைமைத் தளபதியாகப் பெறுவதற்கு நான் மகிழ்ச்சியடைந்துள்ளேன். அவரது மிகச்சிறந்த பொறுப்புக்காக அவரை நான் பாராட்டுகிறேன், வாழ்த்துகிறேன். அவர் பேரார்வத்துடன் இந்தியாவுக்குப் பணியாற்றிய மிகச்சிறந்த அதிகாரி ஆவார்.
முப்படைகளின் முதலாவது தலைமைத் தளபதி பொறுப்பேற்கும் தருணத்தில், நமது நாட்டுக்காகப் பணிபுரிந்து, தங்களின் இன்னுயிர் ஈந்த வீரர்களுக்கு நான் அஞ்சலி செலுத்துகிறேன். கார்கிலில் போரிட்ட துணிச்சல் மிக்க வீரர்களை நான் நினைவு கூர்கிறேன். இந்தப் போருக்குப் பிறகுதான் நமது ராணுவத்தை சீரமைப்பதற்கான விவாதங்கள் தொடங்கின. இதுவே, தற்போதைய வரலாற்றுச் சிறப்பு மிக்க மாற்றத்துக்கு வழிவகுத்தது.
2019 ஆகஸ்ட் 15 அன்று செங்கோட்டை கொத்தளத்தில் இருந்து முப்படைகளின் தலைமைத் தளபதியை இந்தியா பெறும் என்று நான் அறிவித்தேன். இந்தக் கட்டமைப்பு நமது முப்படைகளை நவீனப்படுத்தும் அளப்பரியப் பொறுப்பை கொண்டுள்ளது. மேலும், 130 கோடி இந்தியர்களின் நம்பிக்கைகளையும், விருப்பங்களையும் கூட இது பிரதிபலிக்கும்.
ராணுவ நிபுணத்துவம் மற்றும் நிறுவனமாக்கும் தேவையுடன் முப்படைகளின் தலைமை தளபதி பதவியோடு ராணுவ விவகாரங்கள் துறை உருவாக்கப்பட்டிருப்பது மிக முக்கியமான விரிவான சீர்திருத்தமாகும். இது, மாறிவரும் நவீன போர்முறை சவால்களை எதிர்கொள்ள நமது நாட்டிற்கு உதவியாக இருக்கும்” என்று பிரதமர் கூறியுள்ளார்.
|
|
@narendramodi
புதிய ஆண்டினையும், புதிய பத்தாண்டினையும் நாம் தொடங்கும் வேளையில் ஜென்ரல் பிபின் ராவத்தை, இந்தியா தனது முப்படைகளின் முதலாவது தலைமைத் தளபதியாகப் பெறுவதற்கு நான் மகிழ்ச்சியடைந்துள்ளேன். அவரது மிகச்சிறந்த பொறுப்புக்காக அவரை நான் பாராட்டுகிறேன், வாழ்த்துகிறேன். அவர் பேரார்வத்துடன் இந்தியாவுக்குப் பணியாற்றிய மிகச்சிறந்த அதிகாரி ஆவார்
|
|
@narendramodi
முப்படைகளின் முதலாவது தலைமைத் தளபதி பொறுப்பேற்கும் தருணத்தில், நமது நாட்டுக்காகப் பணிபுரிந்து, தங்களின் இன்னுயிர் ஈந்த வீரர்களுக்கு நான் அஞ்சலி செலுத்துகிறேன். கார்கிலில் போரிட்ட துணிச்சல் மிக்க வீரர்களை நான் நினைவு கூர்கிறேன். இந்தப் போருக்குப் பிறகுதான் நமது ராணுவத்தை சீரமைப்பதற்கான விவாதங்கள் தொடங்கின. இதுவே, தற்போதைய வரலாற்றுச் சிறப்பு மிக்க மாற்றத்துக்கு வழிவகுத்தது
|
|
@narendramodi
2019 ஆகஸ்ட் 15 அன்று செங்கோட்டை கொத்தளத்தில் இருந்து முப்படைகளின் தலைமைத் தளபதியை இந்தியா பெறும் என்று நான் அறிவித்தேன். இந்தக் கட்டமைப்பு நமது முப்படைகளை நவீனப்படுத்தும் அளப்பரியப் பொறுப்பை கொண்டுள்ளது. மேலும், 130 கோடி இந்தியர்களின் நம்பிக்கைகளையும், விருப்பங்களையும் கூட இது பிரதிபலிக்கும்
|
|
@narendramodi
ராணுவ நிபுணத்துவம் மற்றும் நிறுவனமாக்கும் தேவையுடன் முப்படைகளின் தலைமை தளபதி பதவியோடு ராணுவ விவகாரங்கள் துறை உருவாக்கப்பட்டிருப்பது மிக முக்கியமான விரிவான சீர்திருத்தமாகும். இது, மாறிவரும் நவீன போர்முறை சவால்களை எதிர்கொள்ள நமது நாட்டிற்கு உதவியாக இருக்கும்
சுரங்கங்கள் அமைச்சகம்
சுரங்கத் துறையின் வளர்ச்சி இந்தியப் பொருளாதாரத்திற்கு சரியான ஊக்கத்தை வழங்குகிறது என்று திரு பிரல்ஹாத் ஜோஷி கூறியுள்ளார்
36 ஆவது சர்வதேச புவியியல் மாநாடு புதுதில்லியில் தொடங்கியது
கடந்த சில ஆண்டுகளாக இந்தியாவின் மொத்த நிலப்பரப்பில் சுரங்கங்கள் தோண்டுவது கணிசமாக அதிகரித்துள்ளது என்று மத்திய நிலக்கரி, சுரங்கங்கள் மற்றும் நாடாளுமன்ற விவகாரத்துறை அமைச்சர் திரு பிரல்ஹாத் ஜோஷி தெரிவித்துள்ளார். நாடு முழுவதும் இந்தத் துறை நேரடியாகவும் மறைமுகமாகவும் 12 மில்லியன் பேருக்கு வேலைவாய்ப்பு வழங்குவதாக அவர் கூறினார்.
36 ஆவது சர்வதேச புவியியல் மாநாட்டின் தொடக்க நிகழ்வில் இன்று இணையம் வழியாக அவர் உரையாற்றினார். தற்போதைய அரசின் கீழ் தாதுப்பொருட்கள் கண்டறிவதன் வேகம் அதிகரித்துள்ளதாக அமைச்சர் கூறினார். அண்மையில் மேற்கொள்ளப்பட்ட சீர்திருத்தங்கள் பற்றி குறிப்பிட்ட அவர், இவை இந்தியப் பொருளாதாரத்திற்கு சரியான ஊக்கத்தை வழங்கியிருப்பதாக தெரிவித்தார். மகத்தான உயரங்களை அடைவதற்கு நவீன தொழில்நுட்பங்களை பயன்படுத்தும் இந்தியப் புவியியல் ஆய்வு அமைப்பு மிகச் சிறந்த பணியை செய்திருப்பதாக திரு ஜோஷி பாராட்டினார்.
36வது சர்வதேச புவியியல் மாநாடு பற்றி தெரிவித்த அமைச்சர் இந்த மூன்று நாள் நிகழ்வு 58 ஆண்டுகளுக்குப்பின் இந்தியாவால் நடத்தப்படுகிறது என்றார். இந்த மாநாடு நீடித்த வளர்ச்சிக்கான களத்தில் மிக முக்கியமான வாய்ப்புகள் பற்றி ஆய்வு செய்வதற்கு உலகம் முழுவதுமிருந்து வந்துள்ள புவியியல் விஞ்ஞானிகளுக்கு சரியான மேடையை வழங்கும் என்றும் கூறினார்.
'புவி அறிவியல்: நீடித்த எதிர்காலத்திற்கான அடிப்படை அறிவியல்' என்பதை மையப் பொருளாகக் கொண்டு 36 ஆவது சர்வதேச புவியியல் மாநாடு நடைபெறுகிறது. இந்த மாநாடு சுரங்கங்கள் அமைச்சகம், புவிசார் அறிவியல் அமைச்சகம், இந்திய தேசிய அறிவியல் கல்விக் கழகம், பங்களாதேஷ், நேபாளம், இலங்கை அறிவியல் கல்வி நிறுவனங்கள் ஆகியவற்றின் கூட்டு முயற்சியுடன் நடைபெறுகிறது. இந்த மூன்று நாள் மாநாட்டில் உலகம் முழுவதிலும் இருந்து 5,000 முதல் 7,000 வரையிலான பிரதிநிதிகள் கலந்து கொள்வார்கள் என்று எதிர்பார்க்கப்படுகிறது.
தொடக்க நாளன்று நினைவு அஞ்சல் தலையும், முதல் நாள் உறையும், புவி சார்ந்த சுற்றுலாவுக்கான முக்கிய இடங்கள் குறித்த பல வண்ண புகைப்படங்களுடன் சிறு வடிவிலான புத்தகங்களும் வெளியிடப்பட்டன.
2020 மார்ச் 2 முதல் 8 வரை நடைபெறுவதாக இருந்த இந்த மாநாடு பெருந்தொற்று காரணமாக ஒத்திவைக்கப்பட்டு தற்போது நடைபெறுகிறது. 58 ஆண்டுகளுக்கு முன் 22ஆவது மாநாட்டை இந்தியா நடத்தியது. இது ஆசியாவில் முதல் முதலாக நடைபெற்ற சர்வதேச புவியியல் மாநாடாக இருந்தது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பை காணவும்: https://pib.gov.in/PressReleasePage.aspx?PRID=1807426
நிலக்கரி அமைச்சகம்
வணிக ரீதியிலான நிலக்கரி சுரங்க ஏலத்தின் 7-ம் சுற்றுக்கு 35 ஏலங்களை நிலக்கரி அமைச்சகம் பெற்றுள்ளது
வணிக ரீதியிலான நிலக்கரி சுரங்க ஏலத்தின் ஏழாவது சுற்று மார்ச் 29, 2023 அன்று நிலக்கரி அமைச்சகத்தின் சார்பில் அமைக்கப்பட்ட ஆணையத்தால் தொடங்கப்பட்டது. 103 நிலக்கரி சுரங்கங்களுக்கான ஏலத்தை சமர்ப்பிப்பதற்கு கடைசி தேதி 2023 ஜூன் 27-ம் தேதியே கடைசிநாள் ஆகும்.
மொத்தம் 18 நிலக்கரி சுரங்கங்களுக்கு இதுவரை 35 ஏலங்கள் பெறப்பட்டுள்ளன. இதில் ஏழு சுரங்கங்களுக்கு இரண்டு அல்லது அதற்கு மேற்பட்ட ஏலங்கள் சமர்ப்பிக்கப்பட்டுள்ளன. இந்த ஏல நடைமுறையின் ஒரு பகுதியாக ஆன்லைன் மூலம் பெறப்பட்ட ஏலங்கள் 2023 ஜூன் 28-ம் தேதி அன்று புதுதில்லியில் திறக்கப்படும்.
பாதுகாப்பு அமைச்சகம்
இந்தியா-சிங்கப்பூர் இடையே நீர்மூழ்கி மீட்பு ஆதரவு மற்றும் ஒத்துழைப்பு ஒப்பந்தம்
கடந்த சில வருடங்களாக அதிகரித்து வரும் இருதரப்பு ராணுவ ஒத்துழைப்பின் தொடர்ச்சியாக, ஐந்தாவது இந்திய-சிங்கப்பூர் பாதுகாப்பு அமைச்சர்களுக்கிடையேயான பேச்சுவார்த்தை இன்று காணொலி மூலம் வெற்றிகரமாக நடைபெற்றது.
சிங்கப்பூர் பாதுகாப்பு அமைச்சர் டாக்டர் எங் இங்க் ஹென் உடன் இணைந்து பாதுகாப்பு அமைச்சர் திரு ராஜ்நாத் சிங் இந்த நிகழ்வுக்கு தலைமை வகித்தார். இந்தியா-சிங்கப்பூர் கடற்படைகளுக்கு இடையேயான நீர்மூழ்கி மீட்பு ஆதரவு மற்றும் ஒத்துழைப்புக்கான செயல்படுத்துதல் ஒப்பந்தம் அமைச்சர்கள் முன்னிலையில் கையெழுத்தானது.
ஒப்பந்தங்களை விரைந்து செயல்படுத்துவதற்கும், நேரடித் தாக்குதல்கள் உள்ளிட்ட ராணுவப் பயிற்சி நடவடிக்கைகளை நடத்துவதற்கும் தங்களது முழு ஆதரவை அமைச்சர்கள் தெரிவித்தனர்.
ஆகஸ்ட் 2020-இல் கையெழுத்திடப்பட்ட மனிதாபிமான உதவி மற்றும் பேரிடர் நிவாரண ஒப்பந்தம் உள்ளிட்ட இருதரப்பு ராணுவ ஒத்துழைப்பு நடவடிக்கைகளை வரவேற்ற அமைச்சர்கள், பேரிடர் நிவாரணம் மற்றும் திறன் வளர்த்தல் செயல்பாடுகளில் இரு நாடுகளின் பாதுகாப்புப் படைகள் நெருங்கிப் பணியாற்ற ஆர்வம் தெரிவித்தனர். இரு நாடுகளின் பாதுகாப்பு படைகளின் சைபர் முகமைகளும் தங்களது கூட்டு செயல்பாடுகளை அதிகரித்துள்ளன.
உலகளாவிய பெருந்தொற்றான கொவிட்-19 ராணுவ மற்றும் பாதுகாப்பு செயல்பாடுகளில் ஏற்படுத்திய பாதிப்பு குறித்தும், தங்களது ராணுவத்தினரின் சிறந்த நடவடிக்கைகள் குறித்தும் இரு அமைச்சர்களும் கருத்துகளை பரிமாறிக் கொண்டனர்.
இந்தியர்கள் உள்ளிட்ட வெளிநாட்டுப் பணியாளர்களுக்கு பெருந்தொற்றின் போது சிங்கப்பூர் ராணுவம் செய்த உதவிகளுக்கு திரு ராஜ்நாத் சிங் நன்றி தெரிவித்தார்.
பிராந்தியத்தின் பாதுகாப்பு கட்டமைப்பில் ஆசியானின் முக்கியத்துவத்தை வலியுறுத்திய திரு ராஜ்நாத் சிங், ஆசியான் பாதுகாப்பு அமைச்சர்கள் கூட்டத்திற்கு  இந்தியாவின் ஆதரவைத் தெரிவித்தார்.
ஏடிஎம்எம்-பிளஸ்-இன் நிபுணர்கள் பணிக்குழுவிற்கு தலைமையேற்கவிருக்கும் இந்தியாவுக்கு சிங்கப்பூர் பாதுகாப்பு அமைச்சர் ஆதரவு தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1690391
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 207.47 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 207.47 கோடிக்கும் அதிகமான  டோஸ்கள் செலுத்தப்பட்டுள்ளன 2,75,59,030 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.96 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 1,23,535. மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.28 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.53 சதவீதமாக உள்ளது. கடந்த 24 மணி நேரத்தில் 18,053 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,35,73,094.
இந்தியாவில் கடந்த 24 மணி நேரத்தில் 16,561 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,04,189 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 87.95 கோடி  வாராந்திரத் தொற்று 4.88 சதவீதமாக உள்ளது. தினசரித் தொற்று விகிதம் 5.44 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1851108
பாதுகாப்பு அமைச்சகம்
ரூ.3000 கோடி மதிப்பிலான போதைப் பொருட்களை கைப்பற்றியது கடற்படை
இந்திய கடற்படை கப்பல் சுவர்ணா, அரபிக் கடலில் ரோந்து பணியில் ஈடுபட்டிருந்த போது, சந்தேகிக்கும் வகையில் சென்றுக் கொண்டிருந்த மீன்பிடி படகு ஒன்றை வழிமறித்து சோதனையிட்டது. அப்போது அந்த படகில் மறைத்து வைக்கப்பட்டிருந்த 300 கிலோ போதைப் பொருள் பறிமுதல் செய்யப்பட்டது.
மேல் விசாரணைக்காக, அந்தப் படகு அருகில் உள்ள கேரளாவின் கொச்சி துறைமுகத்துக்கு கொண்டு செல்லப்பட்டது. பிடிபட்ட போதைப் பொருட்களின் சர்வதேச சந்தை மதிப்பு ரூ. 3000 கோடியாக இருக்கும் என மதிப்பிடப்பட்டுள்ளது.
இந்த நடவடிக்கை மிகப்பெரிய அளவு மற்றும் விலை மதிப்புள்ள பறிமுதல் நடவடிக்கை மட்டுமல்ல. மக்ராவ் கடற்கரையிலிருந்து இந்தியா, மாலத்தீவு, இலங்கை ஆகிய நாடுகளுக்கு போதைப் பொருட்களை கடத்தி செல்லும் சட்டவிரோத வழிதடத்தை சீர்குலைக்கும் செயலிலும் இது மிகப் பெரிய நடவடிக்கையாகும்.
போதைப் பொருட்களால் மனிதர்களுக்கு பெரும் தீங்கு ஏற்படுவதோடு மட்டுமல்லாமல், போதைப் பொருட்களின் வர்த்தகம், தீவிரவாதம், பயங்கரவாதம் மற்றும் குற்றநடவடிக்கைகளுக்கும் வழிவகுக்கிறது.
பழங்குடியினர் நலத்துறை அமைச்சகம்
பழங்குடியினர் பொருட்களுக்கான மிகப்பெரிய சந்தையை திரு அர்ஜுன் முண்டா நாளை துவக்கி வைக்கிறார்
பழங்குடியின மக்கள் தயாரிக்கும் பொருட்களுக்கு மிகப்பெரிய ஊக்கமளிக்கும் விதமாக பழங்குடியினர் பொருட்களுக்கான மிகப்பெரிய சந்தையான 'டிரைப்ஸ் இந்தியா இ-மார்க்கெட் பிளேசை' மத்திய பழங்குடியினர் விவகாரங்கள் அமைச்சர் திரு அர்ஜுன் முண்டா நாளை துவக்கி வைக்கிறார்.
கொல்கத்தா மற்றும் ரிஷிகேஷில் அமைக்கப்பட்டுள்ள இரண்டு டிரைப்ஸ் இந்தியா மையங்களையும் மெய்நிகர் முறையில் திரு அர்ஜுன் முண்டா திறந்து வைக்கிறார்.
இந்திய பழங்குடியினர் கூட்டுறவு சந்தைப்படுத்துதல் வளர்ச்சி கூட்டமைப்பின்  பகூர் தேனையும் அமைச்சர் அறிமுகப்படுத்துகிறார்.
வனப் பகுதிகளில் வாழும் பழங்குடியினர் மற்றும் கைவினை கலைஞர்களை தேசிய மற்றும் சர்வதேச சந்தைகளுடன் இந்த நடவடிக்கைகள் இணைக்கும்.
அவர்களுடைய பல்வேறு பொருட்கள் market.tribesindia.com என்னும் இணைய தளத்தில் கிடைக்கும். காந்தி ஜெயந்தி தினமன்று இந்த நிகழ்ச்சி நடைபெறுவது குறிப்பிடத்தக்கது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1660619
வணிகம் மற்றும் தொழில்துறை அமைச்சகம்
விதிமுறைகள் அடிப்படையிலான பலதரப்பு வர்த்தக முறைக்குள் தடையற்ற வர்த்தகம் தேவை திரு பியூஷ் கோயல் வலியுறுத்தல்
விதிமுறைகள் அடிப்படையிலான பலதரப்பு வர்த்தக முறைக்குள் தடையற்ற வர்த்தக முறை தேவையென மத்திய வர்த்தகம் மற்றும் தொழில்துறை அமைச்சர் திரு பியூஷ் கோயல் வலியுறுத்தியுள்ளார்.
புதிதில்லியில் உள்ள வெளிநாட்டு வர்த்தக இந்திய கழகத்தின்  54வது பட்டமளிப்பு விழாவில் திரு பியூஷ் கோயல் கலந்து கொண்டு பேசியதாவது:
விதிமுறைகள் அடிப்படையிலான பலதரப்பு வர்த்தக முறைக்குள் தடையற்ற வர்த்தக முறை, நேர்மை மற்றும் வெளிப்படைத்தன்மையுடன் இருக்க வேண்டும். எங்கெல்லாம் இந்தியா நியாயமற்ற நடவடிக்கைகளை சந்திக்கிறதோ அதற்கு பதில் நடவடிக்கையில் இந்தியா ஈடுபடும். சர்வதேச வர்த்தகத்தில் கட்டணமில்லாத் தடைகளால் ஏற்படும் பிரச்சினைகளுக்குத் தீர்வு காணப்படப் வேண்டும். 130 கோடி இந்தியர்களின் ஒட்டுமொத்த முயற்சியால் 100 கோடி தடுப்பூசி செலுத்தப்பட்டச் சாதனையை இந்தியா சமீபத்தில் படைத்துள்ளது. தற்சார்பு இந்தியாவிற்கு இதுதான் சான்று. பட்டமளிப்பு விழா ஒரு முக்கியமான நிகழ்வு இது பட்டதாரிகளின் பயணத்தின் அடுத்த நடவடிக்கையைக் குறிக்கிறது. அறிவைப் பெறுவதிலிருந்து, அறிவைப் பயன்படுத்துவதை நோக்கி பட்டதாரிகள் செல்கின்றனர். ஐஐஎஃப்டி கடந்த 1963-ஆம் ஆண்டு ஏற்படுத்தப்பட்டது முதல் இந்தியாவின் வெளிநாட்டு வர்த்தகத்தில் மிகப் பெரிய பங்களிப்பை அளித்து வருகிறது. ஆசிய பசிபிக் பகுதியில் மிகவும் புகழ் பெற்ற வர்த்தக நிறுவனமாக ஐஐஎஃப்டி திகழ்கிறது. இந்தியக் கல்வித்துறையில் துடிப்பான தலைமைத் தேவை. நமது மாணவர்களுக்கு சிறந்த தொழில்நுட்பம், வெளிநாட்டுச் சட்டம், பொருளாதாரம் மற்றும் சர்வதேச வர்த்தகம், குறித்த வெளிப்பாடுத் தேவை. இதற்காக இந்தியப் பல்கலைக்கழகங்கள் உலகம் முழுவதும் உள்ள பிரபலக் கல்வி நிறுவனங்களுடன் ஒப்பந்தம் செய்து கொள்ள வேண்டும். இவ்வாறு மத்திய அமைச்சர் திரு பியூஷ் கோயல் கூறினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1765761
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 193.57 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 193.57 கோடிக்கும் அதிகமான  டோஸ்கள் செலுத்தப்பட்டுள்ளன. 2,45,81,371 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.40 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.04 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.74 சதவீதமாக உள்ளது. கடந்த 24 மணி நேரத்தில் 2,236 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,26,17,810.
இந்தியாவில் கடந்த 24 மணி நேரத்தில் 2,745 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,55,314 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 85.08 கோடி . வாராந்திரத் தொற்று 0.63 சதவீதமாக உள்ளது. தினசரித் தொற்று விகிதம் 0.60 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1829950
சுகாதாரம் மற்றும் குடும்ப நலத்துறை அமைச்சகம்
சில மாநிலங்கள், யூனியன் பிரதேசங்களில் கொவிட் 19 தடுப்பூசி பயன்பாடு குறைந்து வருகிறது - மத்திய சுகாதாரத்துறை அமைச்சகம் கவலை
நாடு முழுவதிலுமுள்ள ஒருசில மாநிலங்கள் மற்றும் யூனியன் பிரதேசங்களில் கொவிட் 19 தடுப்பூசி செலுத்தி கொள்பவர்களின் எண்ணிக்கை கணிசமாக குறைந்து வருவதாக மத்திய சுகாதாரத்துறை அமைச்சகம் கவலை தெரிவித்துள்ளது.
அனைத்து மாநில சுகாதாரப் பணியாளர்கள் மற்றும் மருத்துவ வல்லுநர்களுடன் காணொலி வாயிலாக கலந்துரையாடிய மத்திய சுகாதாரத்துறை செயலர் ராஜேஷ் பூஷன், தற்போது மந்த நிலையில் உள்ள தடுப்பூசி பயன்பாட்டை அதிகரிக்க உந்துதல் தேவை என்று எடுத்துரைத்தார்.
தடுப்பூசி செலுத்திக் கொள்வதின் அவசியம் குறித்த விழிப்புணர்வை ஏற்படுத்த ஜுன், ஜுலை மாதங்களில் இரண்டாம் கட்ட பிரச்சாரத்தை மாநில சுகாதாரத்துறை முன்னெடுக்க வேண்டும் என அவர் அறிவுறுத்தினார். பள்ளிகள், கல்லூரிகள் மற்றும் வீடு, வீடாக சென்று அனைவருக்கும் கொவிட் தடுப்பூசி செலுத்திக் கொள்ள வேண்டியதன் அவசியம் குறித்து எடுத்துரைக்க வேண்டும் என்று ராஜேஷ் பூஷன் வலியுறுத்தினார்.
தகுதியுடைய பயனாளிகள் அனைவருக்கும் தடுப்பூசி போடப்படுவதை உறுதி செய்ய வேண்டும் என்றும் அவர் கேட்டு கொண்டார். மேலும், மாநிலங்கள் மற்றும் யூனியன் பிரதேசங்கள், காலாவதியான தடுப்பூசிகளை பயன்படுத்தவில்லை என்பதையும், தடுப்பூசிகள் வீணாகாமல் இருப்பதை உறுதி செய்ய வேண்டும் என்றும் மத்திய சுகாதாரத்துறை செயலாளர் ராஜேஷ் பூஷண் வலியுறுத்தினார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 164.26 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 164.26 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1793438
சுகாதாரம் மற்றும் குடும்ப நலத்துறை அமைச்சகம்
ஒன்றிய அளவிலான ஆயுஷ்மான் பாரத் சுகாதார மேளாக்களில் 4 லட்சத்து 82 ஆயிரத்துக்கும் அதிகமானோர் கலந்துகொண்டனர்
மாநிலங்கள் மற்றும் யூனியன் பிரதேசங்களின் ஒத்துழைப்புடன் மத்திய சுகாதாரம் மற்றும் குடும்பநல அமைச்சகம் சுதந்திரத்தின் 75 ஆண்டுப் பெருவிழாமையொட்டி, 2022 ஏப்ரல் 16 முதல் 22 வரை ஆயுஷ்மான் பார்த், சுகாதாரம் மற்றும் நல்வாழ்வு மையங்களின் நான்காவது ஆண்டுவிழாவைக் கொண்டாடியது. இந்த விழாக்கள் நாடு முழுவதும் மிகுந்த உற்சாகத்துடன் கொண்டாடப்பட்டன.
மத்திய சுகாதாரத்துறை அமைச்சர், மாநிலங்கள் மற்றும் யூனியன் பிரதேசங்களின் சுகாதாரத்துறை அமைச்சர், நாடாளுமன்ற, சட்டமன்ற உறுப்பினர்கள் உள்ளூர் பிரமுகர்கள் ஆகியோர் இந்த மையங்களுக்கு வருகை தந்து பொதுமக்களிடையே விழிப்புணர்வை உருவாக்கினார்கள்.
2022 ஏப்ரல் 18 முதல் 22 வரை ஒன்றிய அளவிலான சுகாதார மேளாக்கள் ஒரு லட்சத்துக்கும் அதிகமான ஆயுஷ்மான் பாரத் சுகாதாரம் மற்றும் நல்வாழ்வு மையங்களில் நடத்தப்பட்டன. இந்த மேளாக்களில் 4-வது நாளான ஏப்ரல் 21 அன்று 4 லட்சத்து 82 ஆயிரத்துக்கும் அதிகமானோர் கலந்துகொண்டனர். மேலும், 66,000-க்கும் அதிகமான ஆயுஷ்மான் பாரத் சுகாதார அடையாள அட்டைகள் வழங்கப்பட்டன. பிரதமரின் மக்கள் ஆரோக்கிய திட்டத்தின் கீழ் 18,000 தங்க அட்டைகள் வழங்கப்பட்டன.
தமிழ்நாட்டில் 30 ஒன்றியங்களில் நடத்தப்பட்ட நிகழ்ச்சிகளில் 3,801 சுகாதார அட்டைகளும் 549 தங்க அட்டைகளும் வழங்கப்பட்டன. 3,613 பேருக்கு இணையவழி மருத்துவ ஆலோசனை வழங்கப்பட்டது. 2,529 பேருக்கு கண்புரை பரிசோதனையும் 14,661 பேருக்கு உயர் ரத்த அழுத்த பரிசோதனையும், 9,786 பேருக்கு நீரிழிவு நோய் பரிசோதனையும் செய்யப்பட்டன. 11 இடங்களில் ரத்த தான முகாம்கள் நடத்தப்பட்டன. உறுப்பு தானத்திற்கு 7 பேர் பதிவு செய்தனர். 650 கருவுற்ற பெண்களுக்கு ஹெப்படைட்டிஸ் பி  பரிசோதனை செய்யப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1818934